rejauldu/bengali-wikipedia huggingface dataset:
ওকিং মুসলিম মিশন ১৯১৩ সালে খাজা কামালুদ্দিন (মৃত্যু: ডিসেম্বর ১৯৩২) প্রতিষ্ঠা করেন। লন্ডন থেকে ৩০ মাইল দক্ষিণ-পশ্চিমে ওকিং এর মসজিদে ওকিং মুসলিম মিশন প্রতিষ্ঠা করা হয় । ১৯১৪ সাল থেকে এটি লাহোর আহমদিয়া আন্দোলনের সদস্যদের (আহমদিয়া আঞ্জুমান ইশাত-ই-ইসলাম, এএআইএল) দ্বারা পরিচালিত হয়েছিল। এটি ১৯৬০-এর দশকের মাঝামাঝি পর্যন্ত লাহোর আহমদিয়া  ধর্মগুরুদের দ্বারা পরিচালিত হত।   ওকিং মসজিদ  ওকিং মসজিদটি ১৮৮৯ সালে ড. জি. ডব্লিউ. লাইটনার (মৃত্যু: ১৮৯৯) নির্মাণ করেন। মসজিদটি শুধু বিশেষ উপলক্ষে খোলা হতো। ভারতীয় আইনজীবী খাজা কামালুদ্দিন একজন মক্কেলের পক্ষে মামলা লড়তে ইংল্যান্ডে এসেছিলেন। ইংল্যান্ডে থাকাকালীন তিনি আহমদিয়া মুসলিম সম্প্রদায়ের প্রথম উত্তরাধিকারী (খলিফাত-উল-মসিহ) হাকিম মাওলানা  নূরুদ্দিনের কাছ থেকে ওকিং মসজিদ সম্পর্কে জানতে পারেন। মসজিদটির নিয়ন্ত্রণ নেওয়ার জন্য ইতিমধ্যেই একটি ওকিং মুসলিম ট্রাস্ট গঠন করা হয়েছিল। এই ট্রাস্টের সাথে খাজা সাহেবের কতটা সম্পৃক্ততা ছিল তা স্পষ্ট নয়। তবে এটা স্পষ্ট যে মির্জা স্যার আব্বা আলী বেগ খাজা কামালউদ্দিনকে মসজিদের ইমাম হওয়ার জন্য অনুরোধ করেছিলেন।  তারপর মসজিদটি পরিচালনার জন্য খাজা ওকিং মুসলিম মিশন এবং লিটারেরি ট্রাস্ট গঠন করেন।  ওকিং মসজিদ এবং মিশন ১৯১৩ থেকে ১৯৬০-এর দশকের মাঝামাঝি পর্যন্ত গ্রেট ব্রিটেনে ইসলামের প্রধান কেন্দ্র হিসেবে রয়ে গিয়েছিল।Brief history of the Woking Muslim Mission   ওকিং মিশন  ওকিং মুসলিম মিশন  খাজা কামালউদ্দিন কর্তৃক প্রতিষ্ঠিত হয়েছিল।About Khwaja Kamal-ud-Din (1870–1932), Khwaja Kamal-ud-Din: Entry in Who's Who  ইংল্যান্ডে তিনি প্রথমবারের মত ১৯১২ সালের সেপ্টেম্বর থেকে ১৯১৪ সালের আগস্ট পর্যন্ত থাকেন। তিনি মাওলানা নূরুদ্দিনের উৎসাহে এই মিশন প্রতিষ্ঠা করেন। এছাড়া  তিনি ১৯১৪ সালের মার্চ পর্যন্ত আহমদিয়া আন্দোলনের প্রধান ব্যাক্তি ছিলেন। ১৯১৪ সালে আহমদিয়া আন্দোলনে বিভক্তি হবার পর খাজা কামালুদ্দিন লাহোর শাখার সাথে যুক্ত হন।  খাজা কামালুদ্দিন মির্জা গোলাম আহমদের অনুপ্রেরণা থেকে তার কাজ শুরু করেন। যিনি পশ্চিমে ইসলাম উপস্থাপন করার গভীর আকাঙ্ক্ষা পোষণ করতেন। ১৯১৩ সালের ফেব্রুয়ারিতে খাজা দ্য ইসলামিক রিভিউ নামে একটি মাসিক সাময়িকী শুরু করেন। সাময়িকী পত্রিকাটি ৫৫ বছরেরও বেশি সময় ধরে পশ্চিমা বিশ্বে প্রধান ইসলামিক প্রকাশনা প্রতিষ্ঠান ছিল।Founding of The Islamic Review, 1913  ঈদের উৎসবে, ১৯১৩ থেকে ১৯৬০-এর দশকের মাঝামাঝি পর্যন্ত ইংল্যান্ডে উপস্থিত বিভিন্ন দেশের মুসলমানরা ওকিং মসজিদে সমবেত হতেন। সেই সময়ে ওকিং পশ্চিমে মক্কার ক্ষুদ্রাকৃতির প্রতিরূপে পরিণত হয়েছিল। এখানে বহুজাতির মিলনমেলা দেখা যেত যা কেবল মক্কায় হজের সময় দেখা যেত।The Mosque at Woking: A miniature of Mecca in the days of the Pilgrimage  ১৯১৩ থেকে ১৯৬০-এর দশকের মাঝামাঝি পর্যন্ত ইংল্যান্ডে ইসলাম গ্রহণকারী ব্যক্তিরা সাধারণত এই মিশনের মাধ্যমে  ইসলাম ধর্ম গ্রহণ করতেন। ১৯২৪ সালে অনুমান করা হয়েছিল যে ইংল্যান্ডে মোট মুসলিম জনসংখ্যা ১০,০০০ হতে পারে। এর মধ্যে ১,০০০ জন ধর্মান্তরিত হয়েছিল।History of the Mosque , page 3, viewed at July 15th, 2008  "ইসলাম, আওয়ার চয়েস '' নামক বইটিতে মুসলিম ধর্মান্তরিতদের ইসলাম গ্রহণের বিবরণ রয়েছে। বইটি মূলত ওকিং মুসলিম মিশন দ্বারা সংকলিত এবং প্রকাশিত হয়েছিল। পরবর্তীতে বইটি বিশ্বজুড়ে অন্যান্য মুসলিম প্রকাশকরা পুনঃপ্রকাশ করে। প্রকাশকরা ধর্মান্তরিতদের বিবরণ থেকে ওকিং মুসলিম মিশন এবং খাজা কামালুদ্দিনের নাম মুছে দিয়েছে।   তথ্যসূত্র   বিষয়শ্রেণী:ইংল্যান্ড ভিত্তিক ধর্মীয় সংগঠন বিষয়শ্রেণী:যুক্তরাজ্য ভিত্তিক ইসলামি সংগঠন বিষয়শ্রেণী:আহ্‌মদীয়া
পাবনা ক্লাস বাংলাদেশের একটি টহল নৌযান। এই শ্রেণীর জাহাজগুলিই বাংলাদেশের তৈরি প্রথম যুদ্ধজাহাজে। বর্তমানে বাংলাদেশ কোস্ট গার্ড সেগুলি পরিচালনা করছে।   ইতিহাস  পাবনা ক্লাসের টহল টহল নৌযানটি  ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে নির্মিত হয়েছিল। এই জাহাজগুলি ছিল বাংলাদেশ নৌবাহিনীর প্রথম জাহাজ। পরে ১৯৯৫ সালে বাংলাদেশ কোস্টগার্ডের গঠনের পরে জাহাজগুলি তাদের কাছে স্থানান্তর করা হয়।   নকশা  জাহাজগুলি  দৈর্ঘ্য,  এবং প্রস্থে । তাদের ৭৫ টন বিশিষ্ট এবং ৩৩ জন কর্মীর পরিপূরক রয়েছে। জাহাজগুলিতে অস্ত্র হিসাবে একটি বোফর্স ৪০ মিমি বন্দুক ৬০ ক্যালোরি বহন করে। এই টহল জলযান সমূহ উপকূলীয় টহল রক্ষার পাশাপাশি নদী টহলেও ব্যবহার করা যেতে পারে।    জাহাজ সমূহ     পেনেন্ট নম্বর      নাম      নির্মাতা      অনুমোদিত      অবস্থা    পি ১১১ বিএনএস পাবনা ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড  ১ জুন ১৯৭২  ১৯৯৫ সালে বাংলাদেশ কোস্ট গার্ডে স্থানান্তরিত হয়। সিজিএস পাবনার দায়িত্ব পালন করছে। পি ১১২ বিএনএস নোয়াখালী ১ জুলাই ১৯৭২  ১৯৯৫ সালে বাংলাদেশ কোস্ট গার্ডে স্থানান্তরিত হয়। সিজিএস নোয়াখালীর দায়িত্ব পালন করছে। পি ১১৩  বিএনএস পটুয়াখালী  ১ নভেম্বর ১৯৭৪  ১৯৯৫ সালে বাংলাদেশ কোস্ট গার্ডে স্থানান্তরিত হয়। পিজুয়াখালীর সিজিএস হিসাবে দায়িত্ব পালন করছে। পি ১১৪  বিএনএস রাঙ্গামাটি  ১ জুন ১৯৭৭   ১৯৯৫ সালে বাংলাদেশ কোস্ট গার্ডে স্থানান্তরিত হয়। সিজিএস রাঙ্গামাটি হিসাবে দায়িত্ব পালন করছেন।  পি ১১৫  বিএনএস বগুড়া  ১ জুন ১৯৭৭   ১৯৯৫ সালে বাংলাদেশ কোস্ট গার্ডে স্থানান্তরিত হয়। সিজিএস বগুড়ার দায়িত্ব পালন করছে। পি ১১৬ বিএনএস আত্রাই ১ জুন ১৯৭৭   ১৯৯৫ সালে বাংলাদেশ কোস্ট গার্ডে স্থানান্তরিত হয়। সিজিএস আত্রাই হিসাবে দায়িত্ব পালন করছে।   আরো দেখুন    বাংলাদেশ নৌবাহিনীর ঐতিহাসিক জাহাজ সমূহের তালিকা  বাংলাদেশ কোস্টগার্ডের জাহাজের তালিকা   তথ্যসূত্র   বিষয়শ্রেণী:বাংলাদেশ নৌবাহিনীর টহল জাহাজ
__TOC__  ০৩ অক্টোবর ২০২২  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  ব্যবহারকারী:Newtime24 অ্যাকাউন্টটি সক পাপেট্রির জন্য ইতিমধ্যে বাধাপ্রাপ্ত। ব্যবহারকারী:Olafrozen-এর তৈরিকৃত নিবন্ধের অপসারণ প্রস্তাবনায় ব্যবহারকারী:Markvyan যেভাবে উত্তর দিয়েছেন তা দেখে মনে হচ্ছে তারা একজনই। তিনটি অ্যাকাউন্টের বৈশ্বিক সম্পাদনা পরস্পর সম্পর্কযুক্ত। ব্যবহারকারী:Olafrozen-এর ব্যবহারকারী পাতা হতে বোঝা যাচ্ছে যে তিনি এখানে প্রচারণা চালাতেই এসেছেন। — আফিফ (আলাপ) ১৪:২৭, ৩ অক্টোবর ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  পরীক্ষণে প্রমাণিত। মূল একাউন্টসহ বাধা দেওয়া হল কারণ পূর্বে সক পাপেট্রির কারণে সতর্ক করা হয়েছিল। রিয়াজ (আলাপ) ১৫:০১, ৩ অক্টোবর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
খুবজীপুর (Khubjipur) নাটোর জেলার অন্তর্গত গুরুদাসপুর উপজেলার একটি ইউনিয়ন।   অবস্থান  খুবজীপুর ইউনিয়ন নাটোর জেলার গুরুদাসপুর উপজেলার অন্তর্গত।   ইতিহাস খুবজীপুর ইউনিয়নের ইতিহাস সম্পর্কে সঠিক ভাবে কিছু জানা যায় নাই। তবে অনেকে বলেন যে, 'খু' অর্থ কাছে, 'জী' অর্থ জা বা আত্মা এবং 'পুর' অর্থ নগরী। অর্থাৎ, খুবজীপুর = আত্মার নগরী।   প্রশাসনিক অবস্থা  খুবজীপুর ইউনিয়ন এর মোট আয়তন ৫৫৬০ একর। ১০টি গ্রামের সমন্বয়ে এ ইউনিয়ন গঠিত। মৌজার সংখ্যা ১০টি।  খুবজীপুর ইউনিয়নের গ্রামগুলি হল-  খুবজীপুর   শ্রীপুর  পিপলা  চরপিপলা  বামনবাড়িয়া  চরবিলসা  বিলসা  রুহাই  কালাকান্দ  তেলকুপি   জনসংখ্যা  এ ইউনিয়নের লোকসংখ্যা প্রায় ২০৮৩২ জন। পুরুষ ১০৮৮৯ জন, মহিলা ৯৯৪৩ জন।   শিক্ষা  শিক্ষার হার ৭৩%। শিক্ষা প্রতিষ্ঠানের মধ্যে মহাবিদ্যালয় ২টি, উচ্চ বিদ্যালয় ৩টি, প্রাথমিক বিদ্যালয় ৮টি, মাদ্রাসা ৪টি (২টি দাখিল ও ২টি এবতেদায়ী)।   অর্থনীতি  অর্থনীতি মূলত কৃষিনির্ভর। মোট আবাদী জমির পরিমাণ ৪৯৩৪ একর। এর মধ্যে একফসলী ১২৩১ একর, দুইফসলী ৩৮২৩ একর, তিন ফসলী ৪৭৮ একর। পতিত জমির পরিমাণ ২৫৩ একর। হাট বাজারের সংখ্যা ২টি।  খুবজীপুর বাজার - প্রতি রবিবার ও বুধবার এখানে সাপ্তাহিক হাট বসে।  বিলসা বাজার - বর্ষাকালে এই বাজারের চারপাশে শুধু পানি আর পানি থাকে ।   দর্শনীয় স্থান  চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দেশ্যে খুবজীপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে।   উল্লেখযোগ্য ব্যক্তি   সরদার এম. এ. হামিদ মোঃ আব্দুল কুদ্দুস   যোগাযোগ ব্যবস্থা  প্রধান যোগাযোগ মাধ্যম রিক্সা, ভ্যান ও নৌকা। পাকা রাস্তা পিচ কার্পেটিং ০৩ কি.মি ও ইট পাড়া ০৩ কি.মি। কাঁচা রাস্তা ২১কি.মি। ব্রিজের সংখ্যা ৪টি।   তথ্যসূত্র    বহিঃসংযোগ   http://khubjipurup.natore.gov.bd/  বিষয়শ্রেণী:গুরুদাসপুর উপজেলা
রাজেন্দ্রচন্দ্র হাজরা (১৯০৪ - ১৯৮২) (ইংরেজি ভাষা: Rajendra Chandra Hajra) একজন বাঙালি পুরাণ বিশেষজ্ঞ সংস্কৃত পণ্ডিত । সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0  তিনি ঢাকা বিশ্ববিদ্যালয় এবং কলকাতার সংস্কৃত কলেজের অধ্যাপক ছিলেন । মধ্যযুগের ভারতের আইন ও সমাজ সম্পর্কে মৌলিক গবেষণার জন্য এশিয়াটিক সোসাইটি থেকে ১৯৮০ খ্রিষ্টাব্দে নরেশচন্দ্র সেনগুপ্ত পদক পান । তিনি এশিয়াটিক সোসাইটির ফেলো ছিলেন । তিনি হিন্দু পুরানের উপর কয়েকটি বই লিখেছিলেন ।    তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:বাঙালি লেখক বিষয়শ্রেণী:বাঙালি গবেষক বিষয়শ্রেণী:১৯০৫-এ জন্ম বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:বাঙালি ইতিহাসবিদ
খেলাফত মজলিস হলো বাংলাদেশের একটি ইসলামপন্থী রাজনৈতিক দল। দলটির বর্তমান আমীর হচ্ছেন মাওলানা আবদুল বাছিত আজাদ এবং মহাসচিব প্রফেসর ডক্টর আহমদ আবদুল কাদের। দলটির নির্বাচনী প্রতীক হলো দেওয়াল ঘড়ি। নিবন্ধন নং-৩৮।   ইতিহাস  ০৮ ডিসেম্বর ১৯৮৯ সালে ঢাকায় ইঞ্জিনিয়ার্স ইনস্টিটিউট মিলনায়তনে এক জাতীয় সম্মেলনের মাধ্যমে তৎকালীন শায়খুল হাদীস মাওলানা আজিজুল হকের নেতৃত্বাধীন খেলাফত আন্দোলন, অধ্যাপক ডক্টর আহমদ আবদুল কাদেরের নেতৃত্বাধীন ইসলামী যুব শিবির, তমদ্দুন মজলিসের সংগঠক ভাষাসৈনিক অধ্যক্ষ মাসউদ খানের নেতৃত্বে ভাসানীর ন্যাপের একাংশ ও নেজামী ইসলাম পার্টির একাংশ একীভূত হয়ে বাংলাদেশ খেলাফত মজলিস আত্মপ্রকাশ করে।  দলটি ৯০’র স্বৈরাচার পতন আন্দোলন, ভারতের বাবরী মসজিদ ধ্বংসের প্রতিবাদ ও মসজিদটি পুনঃনির্মাণের দাবীতে অযোধ্যা অভিমুখে লংমার্চ, ১৯৯৪ সালের নাস্তিক-মুরতাদ তাসলিমা নাসরিন বিরোধী আন্দোলন, ১৯৯৯ সালে শান্তিচুক্তির নামে সন্ত্রাসীদের হাতে পার্বত্য চট্টগ্রামের কর্তৃত্ব তুলে দেওয়ার প্রতিবাদে লংমার্চ, শেখ হাসিনা সরকার বিরোধী ৪ দলীয় জোটের আন্দোলন, ১/১১ পরবরতী তত্ত্বাধায়ক সরকারের স্বৈরাচারি শাসন বিরোধী আন্দোলন, ২০১৩ সালের নাস্তিক-মোরতাদ বিরোধী শাপলা চত্ত্বরের আন্দোলন, ২৪-এর ফ্যাসিস্ট সরকার বিরোধী ছাত্র-শ্রমিক-জনতার অভ্যুথ্থানে স্বক্রিয় অংশগ্রহণসহ বিভিন্ন রাজনৈতিক, সামাজিক ও ধর্মীয় আন্দোলনে অংশ নিয়েছে।  ২০০৮ সালে খেলাফত মজলিস বাংলাদেশ নির্বাচন কমিশন থেকে জাতীয় নির্বাচনে অংশ নেয়ার জন্য নিবন্ধন লাভ করে। নিবন্ধন নং ৩৮, প্রতিক হচ্ছে দেয়াল ঘড়ি।  খেলাফত মজলিস বিএনপি নেতৃত্বাধীন ২০ দলীয় জোটের শরিক দল ছিলো। দীর্ঘ ২২ বছর এই জোটে থাকার পর ২০২১ সালের নভেম্বর মাসে দলটি বিএনপি জোট ছাড়ার ঘোষণা দেয় । বর্তমানে দলটি "সমমনা ইসলামী দলসমূহ" নামক জোটের অন্যতম শরীক।  খেলাফত মজলিস চায় বাংলাদেশে ইসলামের আলোকে ন্যায় ও ইনসাফভিত্তিক জনকল্যাণমূলক রাষ্ট্র গড়ে তুলতে। এজন্য ৭ দফা মৌল কর্মসূচি ও ২৫ দফা আর্থ-সামাজিক ও রাজনৈতিক কর্মসূচির ভিত্তিতে দলটি তৎপরতা চালিয়ে যাচ্ছে। সংগঠনটির সহযোগী সংগঠন হিসেবে বাংলাদেশ ইসলামী ছাত্র মজলিস, শ্রমিক মজলিস, ইসলামী যুব মজলিস, বাংলাদেশ ইসলামী মহিলা মজলিস, ডক্টরস সোসাইটি অব বাংলাদেশ (ডিএসবি), ব্যাংকার্স সোসাইটি, জাতীয় সাংস্কৃতিক ফোরাম-জাসাফ, বাংলাদেশ জার্নালিস্টস কাউন্সিল-বিজেসি, আইনিজীবী মজলিস, জাতীয় শিশু-কিশোর সংগঠন- অংকুর নামে কাজ করছে। তাছাড়া ইঞ্জিনিয়ারসহ সকল পেশাজীবী অঙ্গনে এ দলটির শাখা রয়েছে।   আমির   মাওলানা আবদুল গফফার (১৯৮৯-১৯৯৩)  মাওলানা আজিজুল হক (১৯৯৩-২০০৫)  অধ্যক্ষ মাওলানা মোহাম্মদ ইসহাক (২০০৫–২০২৩)  শায়খুল হাদীস মাওলানা যোবায়ের আহমদ চৌধুরী (২০২৩)  মাওলানা আবদুল বাছিত আজাদ - বড় হুজুর (২০২৩–বর্তমান)   আরও দেখুন   দেওবন্দি সংগঠনের তালিকা   তথ্যসূত্র   বিষয়শ্রেণী:বাংলাদেশের রাজনৈতিক দল বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:ইসলামি সংগঠন বিষয়শ্রেণী:বাংলাদেশ ভিত্তিক ইসলামি সংগঠন বিষয়শ্রেণী:খেলাফত মজলিস বিষয়শ্রেণী:বাংলাদেশী ইসলামপন্থী বিষয়শ্রেণী:দেওবন্দি সংগঠন বিষয়শ্রেণী:ইসলামপন্থী দল বিষয়শ্রেণী:বাংলাদেশের ইসলামি রাজনৈতিক দল
রংপুর টাউন হল (পূর্বনাম: রংপুর নাট্য সমাজ গৃহ) বাংলাদেশের রংপুর শহরের সিটি হল। ১৮৯১ সালে কাকিনার রাজা মহিমা রঞ্জন রায়ের দানকৃত জমিতে 'রংপুর নাট্য সমাজ গৃহ' নামে প্রতিষ্ঠা করা হয়। এর বর্তমান ভবনটি ১৯১১ সালে নির্মিত হয়েছিল।   ইতিহাস  ১৮৯১ সালে কাকিনার রাজা মহিমা রঞ্জন রায় রংপুরের উৎসাহিত নাট্য সমাজকে একটি রঙ্গশালা প্রতিষ্ঠার জন্য তিনি ১০ বিঘা ৩ কাঠা জমি দান করেন এবং এর প্রতিষ্ঠাকালীন নাম দেন 'রংপুর নাট্য সমাজ গৃহ'। ১৮৯৬ সালে ব্রিটিশ সরকারের ভারত সচিব দ্বারা জমির টুকরাটি আরডিএর কাছে হস্তান্তর করেন। এখানে মঞ্চস্থ প্রথম নাটকটি ছিল মাইকেল মধুসূদন দত্তের "শর্মিষ্ঠা (১৮৫৯)" নাটক। কিন্তু অন্য একটি সূত্র অনুসারে এখানে মঞ্চস্থ প্রথম নাটকটি ছিল রামনারায়ণ তর্করত্ন রচিত "কুলিনকুলসর্বস্ব" (১৮৫৪)। এই টাউন হল প্রাঙ্গনে সমগ্র ভারতীয় উপমহাদেশের অন্যতম প্রাচীন গ্রন্থাগার, রংপুর পাবলিক লাইব্রেরি (প্রতিষ্ঠা ১৮৫৪) রয়েছে। এর পাশাপাশি কলকাতার বাইরে "বঙ্গীয় সাহিত্য পরিষদ" -এর প্রথম শাখা ছিল, "রংপুর সাহিত্য পরিষদ" এই লাইব্রেরীর একাংশেই প্রতিষ্ঠিত  হয়। ১৯৫২ সালে ভাষা আন্দোলনের সময় রংপুরের মাটিতে প্রাণ দেয়া শহীদদের আত্মত্যাগের স্মরণে এই প্রাঙ্গনেই রয়েছে বাংলাদেশের অন্যতম প্রাচীন এবং অনন্য " শহীদ মিনার"। টাউন হলটির সাথে রংপুরের মুক্তিযুদ্ধের ইতিহাস ওতপ্রোতভাবে জড়িত। ১৯৭১ সালে রংপুরের প্রতিরোধী বাঙালি মুক্তিযোদ্ধাদের এবং নিরীহ জনতার বিরুদ্ধে পাকিস্তান সেনাবাহিনীর নির্মম নির্যাতনের স্বাক্ষী দেয় এই ভবন। সেসময় এটি "কনসেনট্রেশন ক্যাম্প" এবং টর্চার সেল হিসাবে ব্যবহৃত হয়েছিল। এখন পুরো ক্যাম্পাসে রয়েছে- রংপুরের দুটি প্রধান লাইব্রেরি- পাবলিক লাইব্রেরি এবং জেলা লাইব্রেরি, শহীদ মিনার এবং রংপুরের আঞ্চলিক "শিল্পকলা একাডেমি"।   সাংস্কৃতিক প্রভাব  রংপুরকে বলা হয় আনন্দের শহর (রং মানে আনন্দ, পুর মানে শহর)। ঐতিহাসিকভাবে, রংপুর বাংলার প্রাচীনতম শহরগুলির মধ্যে একটি। প্রায় আড়াইশো বছরের নাগরিক সাংস্কৃতি রংপুরকে সমৃদ্ধির দিকে তার নিজস্ব গতিতে এগিয়ে চলতে সাহায্য করেছিল এবং এতে এই প্রতিষ্ঠানটি একটি গুরুত্বপূর্ণ ভূমিকা পালন করেছে এবং করে চলেছে। এখন এটি রংপুরের সাংস্কৃতিক কর্মকাণ্ডের প্রধান কেন্দ্র। পহেলা বৈশাখের মত প্রতিটি জাতীয় দিবস বা সাংস্কৃতিক দিনে, সরকারি ও বেসরকারি উভয় প্রকারের সংগঠনই বিশাল পরিসরে এখানে সাংস্কৃতিক অনুষ্ঠান আয়োজন করে থাকে। এই দিনগুলিতে, পুরো ক্যাম্পাসটি শহরের আনন্দ উদযাপনের কেন্দ্র হয়ে ওঠে। এটি আঞ্চলিক রংপুরী ভাষা ও সংস্কৃতির অন্যতম আধার এবং উত্তরবঙ্গের আঞ্চলিক ভাওয়াইয়া সঙ্গীতের অন্যতম চর্চাকেন্দ্র। এখানে, প্রায় প্রতি সপ্তাহে কমপক্ষে একটি সাংস্কৃতিক অনুষ্ঠান বা আলোচনা শহরের বিভিন্ন সাংস্কৃতিক গোষ্ঠী দ্বারা আয়োজিত হয়। এই প্রতিষ্ঠানটি আসাদুজ্জামান নূর, তুলসী লাহিড়ী এবং বেবী নাজনিন সহ বাঙালি সংস্কৃতির বিশিষ্ট ব্যক্তিত্বদের সাথে জড়িত। এছাড়াও এটি পূর্বে শরৎচন্দ্র চট্টোপাধ্যায়, ডক্টর মুহম্মদ শহীদুল্লাহ এবং নেতাজী সুভাষ চন্দ্র বসুর পদসঞ্চারণায় মুখরিত হয়েছিল।   তথ্যসূত্র    বহিঃসংযোগ   বিষয়শ্রেণী:বাংলাদেশের ইতিহাস বিষয়শ্রেণী:রংপুর বিষয়শ্রেণী:বাংলাদেশের সংস্কৃতি বিষয়শ্রেণী:রংপুর বিভাগের ভবন ও স্থাপনা বিষয়শ্রেণী:বাংলাদেশের সাংস্কৃতিক প্রতিষ্ঠান বিষয়শ্রেণী:বাংলাদেশে ঐতিহাসিক স্থান বিষয়শ্রেণী:রংপুর সিটি কর্পোরেশন বিষয়শ্রেণী:১৮৯৬-এ ব্রিটিশ ভারতে প্রতিষ্ঠিত
এপিডার্মো ডিসপ্লেশিয়া ভেরুকোফরমিস (ইভি), বৃক্ষমানব নামেও পরিচিত একটি বিরল জন্মগত বংশবাহিত চর্মরোগ, এর ক্ষেত্রে স্কিন ক্যান্সার এর সম্ভবনা অত্যধিক থাকে। একে চিহ্নিত করা হয় ত্বকে হিউম্যান প্যাপিলোম্যাভাইরাসেস (এইচপিভি) এর অস্বাভাবিক সংবেদনশীলতা হিসাবে। অনিয়ন্ত্রিত এইচপিভি এর সংক্রামণের ফলাফল ত্বক শক্ত হয়ে যাওয়া এবং অস্বাভাবিক বৃদ্ধি, বিশেষভাবে হাত এবং পা। সাধারণভাবে এইচপিভি টাইপ ৫ এবং ৮ এর সাথে যুক্ত করা হয়ে থাকে, যা শতকরা ৮০ ভাগ মানুষের ক্ষেত্রে কোনপ্রকার প্রতিক্রিয়া বিহীন সংক্রমণ এবং বাকিরা কিছুটা প্রক্রিয়াশীল হয়ে উঠতে পারে।  রোগের লক্ষণ চিহ্ন সাধারণত ১ (এক) থেকে ২০ (কুড়ি) বছর বয়সের মধ্যেই প্রকাশ পেয়ে থাকে। তবে কিছু ক্ষেত্রে মাঝ বয়সেও উপসর্গ প্রকাশ পেতে পারে। চিকিৎসক ফেলিক্স লিয়ান্ডোস্কি এবং উইলহেম লাটজ ১ম লক্ষণগুলি তুলে ধরেন বিধায় রোগের উপসর্গ ও পরিস্থিতিকে লিওয়ান্ডোস্কি-লাটজ ডিসপ্লাসিয়া নামেও প্রকাশ করা হয়ে থাকে।   উল্লেখযোগ্য ঘটনা    ওমর তামিম  ২০১৩ এ, ইরাকে এপিডার্মো ডিসপ্লেশিয়া ভেরুকোফরমিস আক্রান্ত হিসাবে লিপিবদ্ধ হয়। তবে প্রাথমিকভাবে প্রকৃত রোগ চিহ্নিত না করতে পারায় কোন প্রকার চিকিৎসা ব্যবস্থা নেওয়া সম্ভব হয়নি।   আবুল বাজানদার  খুলনার পাইকগাছার ২৫ বছর বয়সী যুবক আবুল বাজানদার বাংলাদেশে চিহ্নিত হওয়া প্রথম ইভি এর শিকার। বাজানদারের দুই হাত ও পায়ে প্রথমে ছোট ছোট আঁচিল হয়েছিল। তাঁর দুই হাত এবং পায়ের কিছু অংশ বিকৃত হয়ে অনেকটা গাছের শেকড়ের মতো রূপ নিয়েছিল। ঢাকা মেডিকেল কলেজ (ঢামেক) হাসপাতালের প্লাস্টিক সার্জারী বিভাগের তত্ত্বাবধানে ধাপে ধাপে ১৬টি অপারেশনের ফলে আবুল বাজানদার স্বাভাবিক জীবনে ফিরে আসছে। ঢাকা মেডিকেল কলেজ হাসপাতালের প্লাস্টিক সার্জারি বিভাগের কো-অর্ডিনেটর ডা. সামন্ত লাল সেন বলেন, বাজানদারের এই ঘটনা চিকিৎসাবিজ্ঞানের ইতিহাসে একটি মাইলফলক। তাঁর হাত ও পা এখন প্রায় ভালো। বাজানদারকে সম্পূর্ণ সুস্থ করে তুলতে আর দুটি ছোট সার্জারির প্রয়োজন হতে পারে বলে জানান ডা. সেন।থাম্ব|World's 4th a Tree Man   সাহানা খাতুন  ২০১৭ এর জানুয়ারি, বাংলাদেশের ১০ বছর বয়সী সাহানা খাতুন ৪ মাস যাবত চামড়ার ক্ষতের চিকিৎসার পর এ রোগের শিকার হিসাবে চিহ্নিত হন। বিবিসি নিউজ এর ভাষ্যমতে, তিনি এই রোগের প্রথম মহিলা রোগী.   মোহাম্মদ তালালি  ২০১৭ সালের আগস্ট, গাজার ৪২ বছর বয়সী মোহাম্মদ তালালির উপর জেরুজালেমের হাদাসাহ মেডিকেল সেন্টারের সফল অস্ত্রোপচারের খবর প্রচার হয়।   ক্রিসথেল সুয়াপা মার্টিনেজ  ২০১৮ সালের অক্টোবর, হন্ডুরাসের পাঁচ বছর বয়েসী মেয়ে ক্রিসথেল সুয়াপা মার্টিনেজ এর মাঝে এ রোগের লক্ষণ চিহ্নিত হয়।   তথ্যসূত্র    আরও দেখুন        বিষয়শ্রেণী:বিরল রোগ
thumb|upright=1.4|right|একটি দৃষ্টিভঙ্গি শিফটের কারণে কোনও দূরবর্তী পটভূমির বিরুদ্ধে কোনও সামগ্রীর প্যারাল্যাক্সের সরলিকৃত চিত্রণ। বর্ণালীবীক্ষণিক লম্বন () তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।  প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:    যেখানে:  এবং  হচ্ছে আর্কসেকেন্ডে লম্বন।  সমীকরণটিকে এভাবেও লেখা যায়:    প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।  আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,  যেখানে  বর্ণালী ধরন,  স্কেল দৈর্ঘ্য এবং  স্কেল উচ্চতা  বিষয়শ্রেণী:পর্যবেক্ষণমূলক জ্যোতির্বিজ্ঞান বিষয়শ্রেণী:জ্যোতির্মিতি
অস্ট্রেলিয়ায় জৈনধর্ম এই মহাদেশে খ্রিস্টধর্মের অপেক্ষাকৃত পরে এসেছে। অস্ট্রেলিয়ায় চারটি জৈন কেন্দ্র রয়েছে। ২০১৬ সালের জনগণনার প্রতিবেদন অনুযায়ী, অস্ট্রেলিয়ায় জৈনদের মোট সংখ্যা ৪,০৪৭। এঁদের মধ্যে ৩৮ শতাংশ বাস করেন বৃহত্তর সিডনিতে, ৩১ শতাংশ বাস করেন বৃহত্তর মেলবোর্নে এবং ১৫ শতাংশ বাস করেন বৃহত্তর পার্থে। যে রাজ্য ও অঞ্চলগুলিতে জৈন জনসংখ্যার অনুপাত সর্বাধিক সেগুলি হল পশ্চিম অস্ট্রেলিয়া (০.০২৫ শতাংশ) ও ভিক্টোরিয়া (০.০২২ শতাংশ) এবং যে রাজ্য ও অঞ্চলগুলিতে এই অনুপাত সর্বনিম্ন সেগুলি হল কুইনসল্যান্ড (০.০০৬ শতাংশ) ও তাসমানিয়া (০.০০১ শতাংশ)।   ইতিহাস  জৈনরা সাম্প্রতিক কালে অস্ট্রেলিয়ায় পাড়ি দিয়েছে।  সিডনিতে একটি জৈন সমাজ গঠিত হয়েছে।  ১৯৭২ সালে ইদি আমিনের নীতির ফলে উগান্ডা থেকে এশীয়রা অন্য দেশে চলে আসেন। এই সময় কিছু জৈনও অস্ট্রেলিয়ায় আসেন বা অন্যত্র চলে যান।   জৈন কেন্দ্র  সিডনি, পার্থ, ব্রিসবেন, ক্যানবেরা, অ্যাডিলেড ও মেলবোর্নে একাধিক জৈন কেন্দ্র এবং/অথবা সমাজ প্রতিষ্ঠিত হয়েছে। অধিকাংশ কেন্দ্রেই প্রতিটি জৈন সম্প্রদায়ের মানুষের একসঙ্গে উপাসনার সুযোগ করে দেওয়ার মাধ্যমে জৈন ঐক্যসাধনের ব্যবস্থা রয়েছে। সিডনি ও ক্যানবেরার হিন্দু মন্দিরে প্রথম দুই জৈন তীর্থংকরের মূর্তি প্রতিষ্ঠিত হয়েছিল। সিডনিতেই সিডনি জৈন মণ্ডল নামে জৈনদের প্রথম সমিতি গঠিত হয়। সিডনির অপর একটি জৈন সমিতি হল বীতরাগ জৈন শ্বেতাম্বর সংঘ। এছাড়াও অস্ট্রেলিয়ায় জৈনদের সেবার জন্য একটি সমাজ-পরিচালিত কেন্দ্র রয়েছে, যার নাম "আজ" ("AAJ"; হিন্দিতে এই নামটির অর্থ 'আজ')।   আরও দেখুন    জৈন মন্দিরগুলির তালিকা  ইউরোপে জৈনধর্ম  হংকং-এ জৈনধর্ম  ভারতে জৈনধর্ম  মার্কিন যুক্তরাষ্ট্রে জৈনধর্ম   তথ্যসূত্র    বহিঃসংযোগ     অস্ট্রেলিয়া অস্ট্রেলিয়া
আনোয়া-উল-ইসলাম বাংলাদেশের পটুয়াখালী জেলার রাজনীতিবিদ ও পটুয়াখালী-৪ আসনের সংসদ সদস্য ছিলেন।   ব্যক্তিগত জীবন  আনোয়ারুল ইসলাম পটুয়াখালী জেলায় জন্মগ্রহণ করেন। তার ছেলে আব্দুল্লাহ আল ইসলাম লিটন আওয়ামী লীগের যুক্তরাষ্ট্র শাখার সাবেক সাংগঠনিক সম্পাদক ও কেন্দ্রীয় উপকমিটির সহসম্পাদক ছিলেন।   রাজনৈতিক জীবন  আনোয়া-উল-ইসলাম ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য
গোপালগঞ্জ সরকারি পলিটেকনিক ইনস্টিটিউট বাংলাদেশের একটি কারিগরি শিক্ষাপ্রতিষ্ঠান এখানে ৫ টি বিষয়ে শিক্ষা প্রদান করা হয়।name "Gpi">http://gopalganjpoly.gov.bd/home   অবস্থান  এটি গোপালগঞ্জ জিরো পয়েন্ট থেকে ১৩ কিলোমিটার দূরে চন্দ্রদিঘলিয়ায় অবস্থিত।   ইতিহাস  গোপালগঞ্জ সরকারি পলিটেকনিক ইনস্টিটিউট ২০০১ সালে প্রতিষ্ঠিত হয়ে অতি সুনামের সাথে চলে আসছে।   ক্যাম্পাস   মূল ক্যাম্পাসে দক্ষিণ পাশে রয়েছে পাঁচতলা বিশিষ্ট একটি একাডেমিক ভবন, উত্তর পাশে পাঁচতলা বিশিষ্ট প্রশাসনিক ভবন ও পূর্ব ও পশ্চিমে দুটি দুইতলা বিশিষ্ট ভবন রয়েছে। মূল ক্যাম্পাসে ঢুকতেই বাম পাশে শহীদ মিনার, একটু এগিয়ে গেলেই জাতির পিতা বঙ্গবন্ধু শেখ মুজিবুর রহমানের প্রতিকৃতি।   প্রযুক্তি  কম্পিউটার প্রযুক্তি ইলেকট্রনিক্স প্রযুক্তি খাদ্য প্রযুক্তি রেফ্রিজারেশন ও এয়ার কন্ডিশনিং প্রযুক্তি ইলেকট্রিক্যাল প্রযুক্তি   ছাত্রাবাস  এই ইনস্টিটিউটে নিজস্ব কোনো ছাত্রাবাস নেই।   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:ঢাকা বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:গোপালগঞ্জ জেলার শিক্ষাপ্রতিষ্ঠান বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
আবু ইউসুফ মোঃ খলিলুর রহমান হলেন একজন বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে এই আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা চারবার সংসদ সদস্য নির্বাচিত হন। এছাড়া তিনি জাতীয় সংসদের সাবেক হুইপ।   কর্মজীবন  খলিলুর রহমান ১৯৯১ সালে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে পঞ্চম জাতীয় সংসদ নির্বাচনে অংশগ্রহণ করেন। ধানের শীষ প্রতীকে তিনি ৫৯,৬৯২ ভোট পেয়ে বিজয়ী হন। ১৯৯৬ সালের ফেব্রুয়ারি ও জুন দুটি নির্বাচনেও তিনি জয়ী হয়ে সংসদ সদস্য নির্বাচিত হন। ২০০১ সালে অনুষ্ঠিত অষ্টম জাতীয় সংসদ নির্বাচনে তিনি ১,১৩,২৯০ ভোট পেয়ে বিজয়ী হন। তত্ত্বাবধায়ক সরকারের সময়ে ২০০৭ সালে রহমান বিএনপি থেকে পদত্যাগ করেন এবং অলি আহমেদের নেতৃত্বে গঠিত এলডিপিতে যোগ দেন। ২০১৮ সালে একাদশ জাতীয় সংসদ নির্বাচনে তিনি পুনরায় বিএনপির প্রার্থী হিসেবে জয়পুরহাট-২ থেকে নির্বাচনে অংশগ্রহণ করেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:জয়পুরহাট জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য
জুরা বেগম (আয়ে নুউন্ত নামেও পরিচিত) হলেন একজন বর্মী নারী রাজনীতিবিদ। তিনি বার্মা ইউনিয়নে নির্বাচিত প্রথম দুইজন মহিলা সাংসদের একজন ছিলেন, অন্যজন ছিলেন খিন কি। তিনি বার্মার আরাকানের রাজনীতিবিদ ছিলেন (বর্তমানে যা রাখাইন রাজ্য, মায়ানমার)। তিনি ১৯৫১ সালের বর্মী সাধারণ নির্বাচনে, মংডু-২ আসনের প্রতিনিধি হিসাবে বার্মার সংসদে সাংসদ নির্বাচিত হয়েছিলেন।http://www.burmalibrary.org/docs08/mag_arakan01-09.pdf  আরও দেখুন   রোহিঙ্গা জাতি  তথ্যসূত্র  বিষয়শ্রেণী:বর্মী মুসলিম বিষয়শ্রেণী:বর্মী রাজনীতিবিদ বিষয়শ্রেণী:রোহিঙ্গা রাজনীতিবিদ বিষয়শ্রেণী:রাজনীতিতে বর্মী নারী বিষয়শ্রেণী:১৯১৯-এ জন্ম বিষয়শ্রেণী:১৯৯০-এ মৃত্যু
ডিক ম্যাকক্যান হলেন একজন অস্ট্রেলীয় অবসরপ্রাপ্ত কৌতুভিনেতা এবং টিভি ব্যক্তিত্ব, ১৯৬০-এর দশকের শেষের দিকে  এবং ১৯৭০-এর দশকের শুরুতে ব্রিসবেনের চ্যানেল ৭ এর উপর ভিত্তি করে। থিয়েটার রয়্যালে (১৯৬০-৬৯) পারফর্ম করার পাশাপাশি তিনি বিকেলে চিলড্রেনস আওয়ার উপস্থাপন করতেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় টেলিভিশন উপস্থাপক বিষয়শ্রেণী:অস্ট্রেলীয় কৌতুকাভিনেতা